पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में नगर काैंसिल के लिए हुए ड्रॉ में कांग्रेस लक्की निकली। ड्रॉ की पर्ची निकली तो प्रधान व उपप्रधान पद पर कांग्रेस के कैंडिडेट काबित हो गए। प्रधानगी के चुनाव के वक्त अकाली दल व कांग्रेस कैंडिडेट के पक्ष में बराबर वोट होने की वजह से प्रशासन ने यह प्रक्रिया अपनाई। जिसमें बाहर से एक छोटी लड़की को बुलाकर ड्रॉ निकलवाया गया। दोनों पक्षों की सहमति के बाद इसकी घोषणा कर दी गई।
हरदीप जौहल प्रधान व जंग बहादुर उपप्रधान बने
टॉस से हुए चुनाव में कांग्रेस की हरदीप कौर जौहल प्रधान चुनी गई। इसके बाद उपप्रधान के लिए भी वोटें बराबर ही थी, जिस वजह से फिर टॉस हुआ। जिसमें कांग्रेस के ही जंग बहादुर कोहली उपप्रधान चुन लिए गए। चुनाव की प्रक्रिया SDM वनीत कुमार की देखरेख में हुई।
इसलिए निकलवाना पड़ा ड्रॉ
नूरमहल नगर कौंसिल में कुल 13 सीटें हैं। इनमें 6 पर कांग्रेस, 5 पर अकाली दल व 2 BSP ने जीती थी। प्रधानगी का चुनाव हुआ तो BSP के दो पार्षदों ने इसका बहिष्कार कर दिया। उसके बाद कांग्रेस की तरफ से 6 व अकाली दल की 5 वोटें रह गई। इनमें क्षेत्र के अकाली विधायक गुरप्रताप सिंह वडाला ने भी अकाली दल के समर्थन में वोट दी तो दोनों तरफ की वोटें बराबर हो गई। इसके बाद किसी एक पक्ष से लक्की ड्रॉ की पर्ची निकलवाने के बजाय नजदीक से ही किसी लड़की को बुलाकर लाया गया और उसके जरिए यह कदम अपनाया गया।
प्रोविजन के तहत उठाया कदम : SDM
नूरमहल के SDM वनीत कुमार ने कहा कि दोनों पक्षों की बराबर वोटें थी। जिसके बाद प्रोविजन है कि इस तरीके से भी प्रधान व उपप्रधान चुन सकते हैं। दोनों पक्षों ने सहमति दी तो ड्रॉ कराया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva awa_Deva hin_Deva hin_Deva hin_Deva hin_Deva hin_Deva zho_Hant eng_Latn